ΑΠΟΦΑΣΗ ΤΟΥ ΣΥΜΒΟΥΛΙΟΥ της 13ης Ιουλίου 1998 σχετικά με τη σύναψη διεθνούς συμφωνίας υπό μορφή συμφωνηθέντων πρακτικών μεταξύ της Ευρωπαϊκής Κοινότητας και των Ηνωμένων Πολιτειών Αμερικής για τα πρότυπα μη βάναυσης παγίδευσης (98/487/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 113 και 100 Α, σε συνδυασμό με το άρθρο 228 παράγραφος 2, πρώτη πρόταση, και το άρθρο 228 παράγραφος 3, πρώτο εδάφιο,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

την απόφαση που εξέδωσε το Συμβούλιο τον Ιούνιο του 1998, με την οποία καθορίζονται διαπραγματευτικές οδηγίες και εξουσιοδοτείται η Επιτροπή να διαπραγματευθεί με τον Καναδά, τη Ρωσική Ομοσπονδία, τις Ηνωμένες Πολιτείες και κάθε άλλη τρίτη ενδιαφερόμενη χώρα, συμφωνία σχετικά με τα πρότυπα μη βάναυσης παγίδευσης,

την απόφαση του Συμβουλίου, της 22ας Ιουλίου 1997, με την οποία εγκρίνεται η συμφωνία για τα διεθνώς συμφωνηθέντα πρότυπα μη βάναυσης παγίδευσης μεταξύ της Ευρωπαϊκής Κοινότητας, του Καναδά και της Ρωσικής Ομοσπονδίας και καλείται η Επιτροπή να εντείνει τις προσπάθειές της για την επίτευξη συμφωνίας με τις Ηνωμένες Πολιτείες Αμερικής που θα είναι ισοδύναμη της συμφωνίας με τον Καναδά και τη Ρωσική Ομοσπονδία,

Εκτιμώντας:

ότι ο κανονισμός (ΕΟΚ) αριθ. 3254/91 (3), και ειδικότερα το άρθρο 3 παράγραφος 1 δεύτερη περίπτωση αυτού, αναφέρεται στα διεθνώς συμφωνηθέντα πρότυπα μη βάναυσης παγίδευσης προς τα οποία πρέπει να συμμορφώνονται οι μέθοδοι παγίδευσης που χρησιμοποιούνται από τις τρίτες χώρες οι οποίες δεν έχουν απαγορεύσει τις παγίδες με σιαγόνες, προκειμένου οι εν λόγω τρίτες χώρες να έχουν τη δυνατότητα να εξάγουν προς την Κοινότητα γούνες και προϊόντα παραγόμενα από ορισμένα είδη 7

ότι η συμφωνία έχει ως βασικούς στόχους τον κανονισμό εναρμονισμένων τεχνικών προτύπων που θα παρέχουν επαρκές επίπεδο προστασίας της ευεξίας των παγιδευόμενων ζώων, και θα εφαρμόζονται τόσο στην παραγωγή όσο και στη χρησιμοποίηση παγίδων, και τη διευκόλυνση, μεταξύ των μερών, του εμπορίου παγίδων, γουνών και προϊόντων παραγόμενων από είδη που καλύπτει η συμφωνία 7

ότι, για την εφαρμογή της συμφωνίας, είναι αναγκαία η κατάρτιση χρονοδιαγράμματος για την εξέταση και την πιστοποίηση της συμμόρφωσης των παγίδων προς τα καθοριζόμενα πρότυπα και την αντικατάσταση των μη πιστοποιημένων παγίδων 7

ότι η συμφωνία υπό μορφή συμφωνηθέντων πρακτικών που επισυνάπτεται στην παρούσα απόφαση είναι σύμφωνη προς τις διαπραγματευτικές οδηγίες που αναφέρονται ανωτέρω 7 ότι, ως εκ τούτου, ανταποκρίνεται στο πνεύμα των διεθνώς συμφωνηθέντων προτύπων μη βάναυσης παγίδευσης που αναφέρονται στο άρθρο 3 παράγραφος 1 δεύτερη περίπτωση του κανονισμού (ΕΟΚ) αριθ. 3254/91 7

ότι η διεθνής συμφωνία υπό μορφή συμφωνηθέντων πρακτικών μεταξύ της Ευρωπαϊκής Κοινότητας, και των Ηνωμένων Πολιτειών Αμερικής για τα πρότυπα μη βάναυσης παγίδευσης θα πρέπει να εγκριθεί,

ΑΠΟΦΑΣΙΖΕΙ:

Άρθρο 1

Εγκρίνεται η διεθνής συμφωνία υπό μορφή συμφωνηθέντων πρακτικών μεταξύ της Ευρωπαϊκής Κοινότητας και των Ηνωμένων Πολιτειών Αμερικής για τα πρότυπα μη βάναυσης παγίδευσης.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο πρόεδρος του Συμβουλίου κοινοποιεί το έγγραφο σύναψης στις Ηνωμένες Πολιτείες της Αμερικής (4).

Βρυξέλλες, 13 Ιουλίου 1998.

Για το Συμβούλιο

Ο Πρόεδρος

W. SCHάSSEL

(1) ΕΕ C 32 της 30. 1. 1998, σ. 8.

(2) ΕΕ C 210 της 6. 7. 1998.

(3) Κανονισμός (ΕΟΚ) αριθ. 3254/91, της 4ης Νοεμβρίου 1991, για την απαγόρευση της χρήσης παγίδων με σιαγόνες και της εισόδου στην Κοινότητα γουνών και μεταποιημένων προϊόντων από ορισμένα είδη άγριων ζώων καταγωγής χωρών όπου συλλαμβάνονται με παγίδες, με σιαγόνες ή με μεθόδους που δεν είναι σύμφωνες με τα διεθνώς συμφωνηθέντα πρότυπα μη βάναυσης παγίδευσης (ΕΕ L 308 της 9. 11. 1991, σ. 1).

(4) Η ημερομηνία έναρξης ισχύος της συμφωνίας θα δημοσιευθεί στην Επίσημη Εφημερίδα των Ευρωπαϊκών Κοινοτήτων με τη φροντίδα της Γενικής Γραμματείας του Συμβουλίου.